馬笑英

馬笑英係南洋粵劇花旦同香港電影演員，鄉下喺廣東省順德縣，星加坡出世，係屋企大女，阿爸係藥材鋪當掌櫃；阿媽係洗衣婦，13歲時登臺演粵劇幫補家計，並「唱桂枝」，至15歲時已經喺南洋成為著名粵劇嘅正印花旦，後嚟喺香港加入馬師曾嘅太平劇團，二次大戰後係電影及電視演員。

馬笑英個妹馬金娘亦係粵劇及電影艷星。馬笑英曾經同著名笑匠伊秋水結婚；離異後再嫁電影監製張作康，育有兩仔一女。

馬笑英曾經同黃曼梨、黎灼灼、李倩蘋、徐意、甘露、鄭文霞、李月清、容玉意、陳皮梅、黎雯、高偉蘭等結義金蘭組成「十二金釵」。馬笑英嘅誼女係許瑩英嘅小白燕。

1978年2月9號，馬笑英過咗70歲生日之後五日，喺九龍美孚新邨嘅住所心臟病突發，急送瑪嘉烈醫院搶救不治逝世，2月13號喺九龍殯儀館舉行喪禮，遺體下葬九龍長沙灣天主教墳場。

電影

香港電影資料館：馬笑英參演電影的記錄
 香港影庫：馬笑英

祖籍順德
星加坡唐人
香港粵劇演員
香港電影女演員
香港粵語片演員
香港電視女演員
前無綫電視女藝員
笑英